pythainlp/thaigov-v2-corpus-22032023 huggingface dataset:
วันศุกร์ที่ 14 ตุลาคม 2565
“สุริยะ” สั่งคุมเข้มเครื่องเล่นสนามต้องได้มาตรฐาน เตรียมบังคับใช้ 21 ธันวาคม 2565 นี้
“สุริยะ” สั่งคุมเข้มเครื่องเล่นสนาม ทั้งชิงช้า กระดานลื่น ม้าหมุน และอุปกรณ์โยก ต้องได้มาตรฐาน ลั่นเด็กๆ ต้องปลอดภัย กำชับ สมอ. แจ้งผู้ประกอบการยื่นขออนุญาต ก่อนกฎหมายจะมีผลบังคับใช้  21 ธันวาคม 2565 นี้
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าหลังจากที่คณะกรรมการมาตรฐานผลิตภัณฑ์อุตสาหกรรม(กมอ.)ได้เห็นชอบเมื่อวันที่19มกราคม2564ให้เครื่องเล่นสนาม4รายการได้แก่ชิงช้ากระดานลื่นม้าหมุนและอุปกรณ์โยกเป็นสินค้าควบคุมเพื่อคุ้มครองความปลอดภัยแก่เด็กๆเนื่องจากเครื่องเล่นสนามเป็นเครื่องเล่นที่มีอยู่ในศูนย์พัฒนาเด็กเล็กและโรงเรียนประถมศึกษาทั่วประเทศซึ่งเป็นสาเหตุหนึ่งที่ทำให้เกิดอุบัติเหตุกับเด็กๆอยู่บ่อยครั้งผมจึงสั่งการให้สมอ.เร่งรัดดำเนินการประกาศให้เครื่องเล่นสนามทั้งชิงช้ากระดานลื่นม้าหมุนและอุปกรณ์โยกเป็นสินค้าควบคุมเพื่อให้เกิดความปลอดภัยกับเด็กๆซึ่งขณะนี้สมอ.ได้ดำเนินการตามขั้นตอนจนถึงการประกาศใช้มาตรฐานแล้วโดยจะมีผลบังคับใช้ในวันที่21ธันวาคม2565นี้ซึ่งผู้ประกอบการทุกรายทั้งผลิตและนำเข้าจะต้องผลิตและนำเข้าเครื่องเล่นสนามที่ได้มาตรฐานเท่านั้นโดยเฉพาะโครงสร้างและปริมาณโลหะหนักที่เป็นส่วนประกอบจะต้องไม่เกินเกณฑ์ที่มาตรฐานกำหนดไว้ซึ่งการบังคับใช้กฎหมายดังกล่าวจะช่วยลดความเสี่ยงอันตรายต่อเด็กๆได้อย่างมีประสิทธิภาพ”นายสุริยะฯกล่าว
ด้านนายบรรจงสุกรีฑาเลขาธิการสำนักงานมาตรฐานผลิตภัณฑ์อุตสาหกรรมกล่าวเพิ่มเติมว่ามาตรฐานดังกล่าวจะควบคุมความปลอดภัยของวัสดุที่ใช้ความแข็งแรงของโครงสร้างสีที่ใช้ทาสารเคลือบและสารตกแต่งผิวจะต้องมีปริมาณธาตุและโลหะหนักได้แก่พลวงสารหนู แบเรียม แคดเมียม โครเมียมตะกั่ว ปรอทและซิลิเนียมไม่เกินเกณฑ์ที่มาตรฐานกำหนดเพื่อให้เด็กปลอดภัยจากการสัมผัสและการหายใจรวมทั้งมีการควบคุมด้านความปลอดภัยของโครงสร้างเครื่องเล่นสนามชิงช้ากระดานลื่นม้าหมุนและอุปกรณ์โยกจะต้องผ่านเกณฑ์ที่มาตรฐานกำหนดเช่น มีความมั่นคงแข็งแรงสามารถรับน้ำหนักได้ ต้องยึดติดกับพื้นแบบถาวรโดยต้องมีคำเตือนแสดงข้อความว่า“หากไม่ได้ทำการยึดติดกับพื้นอาจเป็นอันตรายถึงชีวิต” มีระยะการตกถึงพื้นสูงไม่เกินเกณฑ์ที่มาตรฐานกำหนด กระดานลื่นต้องมีความลาดชันไม่เกิน50องศา ต้องมีผนังด้านข้างทั้งสองด้านของกระดานลื่นเพื่อป้องกันเด็กตกลงมา สลักเกลียวและแป้นเกลียวต้องยึดติดแน่นไม่หลุดออกได้ในขณะที่เด็กเล่นอยู่ และเครื่องเล่นต้องไม่มีช่องว่างหรือรูที่ทำให้นิ้วของเด็กเข้าไปติดได้เป็นต้นทั้งนี้สมอ.ได้เตรียมความพร้อมให้ผู้ทำและนำเข้าเครื่องเล่นสนามในประเทศไทยจำนวน28รายปรับปรุงกระบวนการทำเครื่องเล่นสนามให้เป็นไปตามมาตรฐานและเตรียมพร้อมในการยื่นขออนุญาตเพื่อให้สามารถดำเนินธุรกิจได้อย่างต่อเนื่องหากผู้ประกอบการฝ่าฝืนทำโดยไม่ได้รับอนุญาตจะมีโทษจำคุกไม่เกิน2ปีปรับไม่เกิน2ล้านบาทหรือทั้งจำทั้งปรับส่วนการแสดงเครื่องหมายมาตรฐานโดยไม่ได้รับอนุญาตมีโทษจำคุกไม่เกิน1ปีปรับไม่เกิน1ล้านบาทหรือทั้งจำทั้งปรับและโทษฐานมีไว้เพื่อจำหน่ายมีโทษจำคุกไม่เกิน6เดือนปรับไม่เกิน5แสนบาทหรือทั้งจำทั้งปรับเลขาธิการสมอ.กล่าว
14ตุลาคม2565
วันพุธที่ 31 สิงหาคม 2565
รัฐบาลเตรียมผลักดันแผนพัฒนาเศรษฐกิจและสังคมแห่งชาติ ฉบับที่ 13 ระยะ 5 ปี 2566-70 ตั้งแต่ 1 ต.ค. 65  เป็นต้นไป แปลงยุทธศาสตร์ชาติสู่การปฏิบัติวางเป้าใหญ่เสริมแกร่งประเทศ
รัฐบาลเตรียมผลักดันแผนพัฒนาเศรษฐกิจและสังคมแห่งชาติ ฉบับที่ 13 ระยะ 5 ปี 2566-70 ตั้งแต่ 1 ต.ค. 65  เป็นต้นไป แปลงยุทธศาสตร์ชาติสู่การปฏิบัติวางเป้าใหญ่เสริมแกร่งประเทศรับการเปลี่ยนแปลงบริบทโลกใหม่
วันที่ 31 ส.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายสำนักงานสภาพัฒนาการเศรษฐกิจและสังคมแห่งชาติ (สศช.) จัดทำแผนพัฒนาเศรษฐกิจและสังคมแห่งชาติ ฉบับที่ 13 ซึ่งเป็นแผนระดับที่ 2 ที่แปลงยุทธศาสตร์ชาติไปสู่การปฏิบัติและกำหนดทิศทางการพัฒนาประเทศในระยะ 5 ปี ข้างหน้า ตั้งแต่ปี 2566-2570 ขณะนี้แผนพัฒนาฯ ฉบับที่13 ได้ผ่านการรับทราบของรัฐสภาแล้ว โดยที่ประชุมวุฒิสภา และสภาผู้แทนราษฎร ได้มีมติรับทราบเมื่อวันที่ 16 ส.ค. 65 และ 25 ส.ค. 65 ตามลำดับ
นอกจากนี้ ประชุมคณะรัฐมนตรี(ครม.) เมื่อวันที่ 30 ส.ค. 65 ได้รับทราบร่างแผนพัฒนาฯ ที่ได้มีการปรับปรุงตามข้อเสนอแนะของหน่วยงานต่างๆ ซึ่งไม่ได้แก้ไขในสิ่งที่เป็นสาระสำคัญที่รัฐสภาได้รับทราบไปแล้ว เช่น การปรับปรุงเนื้อความให้มีความถูกต้อง การจัดเรียงลำดับของเนื้อหาของแผนฯ การปรับปรุงตัวชี้วัด ค่าเป้าหมายย่อย และสถานการณ์ให้เป็นปัจจุบัน สอดคล้องกันระหว่างหมุดหมาย และสอดคล้องกับแผนแม่บทภายใต้ยุทธศาสตร์ซาติ เป็นต้น
“หลังจากนี้จะเหลือขั้นตอนสุดท้ายคือ นายกรัฐมนตรีนำแผนพัฒนาฯ ฉบับที่13 ขึ้นทูลเกล้าฯ เพื่อทรงลงพระปรมาภิไธย และประกาศให้ใช้แผนพัฒนาฯ ฉบับใหม่ ตั้งแต่วันที่ 1 ต.ค. 65 เป็นต้นไป” น.ส.ไตรศุลี กล่าว
น.ส.ไตรศุลี กล่าวว่า เมื่อแผนพัฒนาฯ ฉบับที่ 13 เริ่มมีผลบังคับ จะเป็นแผนระดับชาติที่รัฐบาลยึดเป็นกรอบการผลักดันการพัฒนาประเทศในระยะ 5ปี ข้างหน้า มีเป้าหมายหลัก 5 ประการ ได้แก่ 1)ปรับโครงสร้างการผลิตสู่เศรษฐกิจฐานนวัตกรรม 2)พัฒนาคนสำหรับโลกยุคใหม่ 3)มุ่งสู่สังคมแห่งโอกาสและความเป็นธรรม 4) เปลี่ยนผ่านการผลิตและบริโภคไปสู่ความยั่งยืน และ 5)เสริมสร้างความสามารถของประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่
มีตัวชี้วัดความสำเร็จของแผนที่สำคัญ ได้แก่ รายได้ประชาชาติต่อหัวเท่ากับ 9,300 ดอลลาร์สหรัฐฯ หรือประมาณ 300,000 บาท จากปี 2564 ที่ 7,097 ดอลลาร์สหรัฐฯ หรือประมาณ 227,000 บาท, ดัชนีความก้าวหน้าของคนอยู่ในระดับสูง เท่ากับ 0.7209 จากปี 2563 อยู่ที่ 0.6501
นอกจากนี้ ความแตกต่างของความเป็นอยู่หรือรายจ่าย ระหว่างกลุ่มประชากรที่มีฐานะทางเศรษฐกิจสูงสุดร้อยละ 10 และต่ำสุดร้อยละ 40 มีค่าต่ำกว่า 5 เท่า จากปี 2562 มีค่าเท่ากับ 5.66 เท่า, ปริมาณการปล่อยก๊าซเรือนกระจกโดยรวมลดลงไม่น้อยกว่าร้อยละ 20 และดัชนีรวมสะท้อนความสามารถในการรับมือกับการเปลี่ยนแปลงมีค่าไม่ต่ำกว่า 100
วันอังคารที่ 1 พฤศจิกายน 2565
DAD ชวนเที่ยวงานวันลอยกระทงศูนย์ราชการเฉลิมพระเกียรติฯ แจ้งวัฒนะ
DAD เชิญชวนประชาชนและชาวศูนย์ราชการเฉลิมพระเกียรติฯ แจ้งวัฒนะ ร่วมสืบสานประเพณีลอยกระทงในงาน “ลอยกระทงรวมใจ” วันอังคารที่ 8 พฤศจิกายน 2565 ณ บริเวณสวนหลังศาลพระพรหม พร้อมเชิญชวนแต่งกายด้วยชุดผ้าไทยและใช้กระทงรักษ์โลก
บริษัท ธนารักษ์พัฒนาสินทรัพย์ จำกัด หรือ DAD Asset Development ขอเชิญชวนประชาชนและชาวศูนย์ราชการเฉลิมพระเกียรติฯ แจ้งวัฒนะ ร่วมสืบสานประเพณีลอยกระทงในงาน “ลอยกระทงรวมใจ” วันอังคารที่ 8 พฤศจิกายน 2565 ณ บริเวณสวนหลังศาลพระพรหม พร้อมเชิญชวนแต่งกายด้วยชุดผ้าไทยและใช้กระทงรักษ์โลก
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด (DAD) เปิดเผยว่า DAD ได้เตรียมจัดกิจกรรม “ลอยกระทงรวมใจ” เพื่อร่วมสืบสานประเพณีและวัฒนธรรมไทยอันทรงคุณค่า ร่วมถึงการให้ความสำคัญในการรักษาสิ่งแวดล้อม จึงขอเชิญชวนผู้ที่สนใจร่วมสืบสานประเพณีลอยกระทง โดยกิจกรรมดังกล่าวจะจัดขึ้นในวันอังคารที่ 8 พฤศจิกายน 2565 ตั้งแต่เวลา 17.00 – 21.00 น. ณ บริเวณสวนหลังศาลพระพรหม ศูนย์ราชการเฉลิมพระเกียรติฯ แจ้งวัฒนะ ภายในงานจะได้พบกับมินิคอนเสิร์ตจากวงสินเจริญ บราเธอร์ส และวง The Better พร้อมเต็มอิ่มไปกับ Food Truck ร้านเด็ดมากมาย นอกจากนี้ยังมีกิจกรรม แชะ & แชร์ ลุ้นรับของที่ระลึก และขอเชิญทุกท่านร่วมแต่งกายด้วยชุดผ้าไทยเพื่อเชิดชูเอกลักษณ์วัฒนธรรมการสวมใส่ผ้าไทยให้แพร่หลาย ใช้กระทงที่ทำมาจากวัสดุธรรมชาติ อาทิ ใบตอง กาบกล้วย หรือวัสดุที่ย่อยสลายง่ายเป็นมิตรกับสิ่งแวดล้อม เพื่อร่วมอนุรักษ์ธรรมชาติอย่างยั่งยืน
ทั้งนี้ DAD ยังคงตระหนักถึงความปลอดภัยและสุขภาพอนามัย จึงขอความร่วมมือผู้เข้าร่วมงานงดการจุดพลุ ประทัด ดอกไม้เพลิง ปล่อยโคมลอย และโคมควัน พร้อมดำเนินการตามมาตรการความปลอดภัยอย่างเข้มงวด สวมใส่หน้ากากอนามัยตลอดเวลาเมื่ออยู่ในสถานที่จัดงาน เพื่อให้การสืบสานวัฒนธรรมประเพณีอันดีงามของเทศกาลวันลอยกระทงให้อยู่คู่สังคมไทยบนพื้นฐานของความปลอดภัย
วันจันทร์ที่ 12 กันยายน 2565
​‘รมช.มนัญญา’ เปิดงานอัตลักษณ์ผ้าทอกะเหรี่ยงร่วมสมัย
​‘รมช.มนัญญา’ เปิดงานอัตลักษณ์ผ้าทอกะเหรี่ยงร่วมสมัย ชื่นชมผ้าทอของไทย มีเอกลักษณ์ไม่เหมือนใคร
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงาน “อัตลักษณ์ผ้าทอกะเหรี่ยงร่วมสมัย” ภายใต้โครงการส่งเสริมการต่อยอดผ้ากะเหรี่ยงร่วมสมัยจังหวัดอุทัยธานี ประจำปีงบประมาณ พ.ศ.2565 โดยมี นายขจรเกียรติ รักพานิชมณี ผู้ว่าราชการจังหวัดอุทัยธานี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ นายอนุกูล ปีดแก้ว อธิบดีกรมพัฒนาสังคมและสวสัสดิการ หัวหน้าส่วนราชการ และประชาชน เข้าร่วม ณ บริเวณถนนตรอกโรงยา อ.เมือง จ.อุทัยธานี โอกาสนี้ รับชมแฟชั่นโชว์อัตลักษณ์ผ้าทอกะเหรี่ยงร่วมสมัย และเดินชมบูธการจำหน่ายผลิตภัณฑ์ผ้าทอมือจากศูนย์พัฒนาราษฎรบนพื้นที่สูง จังหวัดอุทัยธานี ลำปาง ลำพูน ตาก เพชรบูรณ์ กำแพงเพชร และพิษณุโลก
ทั้งนี้ โครงการส่งเสริมการต่อยอดผ้ากะเหรี่ยงร่วมสมัยจังหวัดอุทัยธานี นับเป็นการเปิดโอกาสให้กลุ่มพี่น้องราษฎรบนพื้นที่สูงได้แสดงศักยภาพ ภูมิปัญญาที่มีมาตั้งแต่สมัยบรรพบุรุษ ถ่ายทอดภูมิปัญญาผ่านวิถีการทอผ้า และได้รับการพัฒนายกระดับ ส่งเสริมพัฒนาช่องทางการจำหน่าย และเพื่อประชาสัมพันธ์ผลิตภัณฑ์ต่าง ๆ ส่งเสริมการตลาด และแสดงอัตลักษณ์ประเพณีวัฒนธรรม หวังกระตุ้นเศรษฐกิจ สร้างงาน สร้างรายได้ หลังสถานการณ์โควิด-19
วันอังคารที่ 20 กันยายน 2565
​ครม. ลดอัตราเงินสมทบกองทุนประกันสังคม  ระยะเวลา 3 เดือน ตั้งแต่ ต.ค. - ธ.ค. 65   ลดภาระนายจ้าง เพิ่มสภาพคล่องผู้ประกันตน
​ครม. ลดอัตราเงินสมทบกองทุนประกันสังคม  ระยะเวลา 3 เดือน ตั้งแต่ ต.ค. - ธ.ค. 65   ลดภาระนายจ้าง เพิ่มสภาพคล่องผู้ประกันตน
วันที่ 20 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงที่ประชุมคณะรัฐมนตรีมีมติอนุมัติหลักการร่างกฎกระทรวง กำหนดอัตราเงินสมทบกองทุนประกันสังคม พ.ศ. .... ปรับลดอัตราเงินสมทบกองทุนประกันสังคม เป็นระยะเวลา 3 เดือน งวดเดือน ต.ค. - ธ.ค. 65 นี้ โดยลดอัตราเงินสมทบฝ่ายนายจ้างและฝ่ายผู้ประกันตนตามมาตรา 33 โดยให้นายจ้างและผู้ประกันตนแต่ละฝ่ายจ่ายเงินร้อยละ 3 ของค่าจ้างผู้ประกันตน จากเดิมที่จ่ายอยู่ในอัตราร้อยละ 5 ในขณะที่กำหนดให้รัฐบาลจ่ายเงินในอัตราเท่าเดิมที่ร้อยละ 2.75 ของค่าจ้างผู้ประกันตน และสำหรับผู้ประกันตนตามมาตรา 39 ให้ปรับลดอัตราเงินสมทบกองทุนประกันสังคมจากเดิมในอัตราเดือนละ 432 บาทเป็นอัตราเดือนละ 240บาท ในช่วงระยะเวลา 3 เดือนด้วยเช่นกัน เพื่อบรรเทาภาระนายจ้างและผู้ประกันตนให้เหมาะสมสอดคล้องกับสภาวะเศรษฐกิจและค่าครองชีพ
กรณีลดอัตราเงินสมทบงวดเดือน ต.ค. - ธ.ค. 65 นี้ จะส่งผลให้กองทุนประกันสังคมจัดเก็บเงินสมทบได้ลดลง 17,044 ล้านบาท โดยผู้ประกันตนจ่ายเงินสมทบลดลง 9,080 ล้านบาท และนายจ้างจ่ายลดลง 7,964 ล้านบาท เป็นการบรรเทาภาระ ของนายจ้างจากสภาวะเศรษฐกิจและการปรับขึ้นค่าแรงขั้นต่ำ ทั่วประเทศ ให้นายจ้างมีสภาพคล่องเพิ่มและลดภาระค่าใช้จ่ายของผู้ประกันตน ซึ่งจะทำให้มีเม็ดเงินหมุนเวียนในระบบเศรษฐกิจเพิ่มขึ้นด้วย
วันเสาร์ที่ 24 กันยายน 2565
'พล.อ.ประวิตร' กำชับ 'ตรีนุช' ติดตามกรณีนักเรียนชายล่วงละเมิดทางเพศนักเรียนหญิงภายในหอพักโรงเรียน ด้าน รมว.ศึกษาธิการ เตรียมลงพื้นที่เพชรบูรณ์  ติดตามความคืบหน้ากับผู้เกี่ยวข้อง
'พล.อ.ประวิตร' กำชับ 'ตรีนุช' ติดตามกรณีนักเรียนชายล่วงละเมิดทางเพศนักเรียนหญิงภายในหอพักโรงเรียน ด้าน รมว.ศึกษาธิการ เตรียมลงพื้นที่เพชรบูรณ์  ติดตามความคืบหน้ากับผู้เกี่ยวข้องด้วยตนเอง
วันที่ 24 กันยายน 2565 น.ส.ทิพานัน ศิริชนะรองโฆษกประจำสำนักนายกรัฐมนตรี เปิดเผยว่าพล.อ. ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี ห่วงใยกรณีมีนักเรียนโรงเรียนแห่งหนึ่งในพื้นที่จังหวัดเพชรบูรณ์ถูกนักเรียนชายโรงเรียนเดียวกันบุกล่วงละเมิดทางเพศภายในหอพักหญิงที่ผ่านมา เห็นว่าเป็นการกระทำที่อุกอาจภายในสถานศึกษา จึงต้องการให้กรณีดังกล่าวเกิดความ ยุติธรรมกับผู้เสียหาย มีการดำเนินคดีอย่างตรงไปตรงมาและดำเนินการกับผู้เกี่ยวข้องอย่างเด็ดขาด รวมทั้งมีมาตรการดูแลอย่างเหมาะสม
น.ส.ทิพานัน กล่าวว่า ตามที่ พล.อ.ประวิตร เตรียมลงพื้นที่จ.เพชรบูรณ์ ในวันอาทิตย์ที่ 25 กันยายน 2565 นี้ เพื่อตรวจราชการต่างๆ นั้น จะมี น.ส.ตรีนุช เทียนทอง รัฐมนตรีว่าการกระทรวงศึกษาธิการ ติดตามคณะเดินทางตรวจราชการด้านการศึกษาด้วย ในการนี้ น.ส.ตรีนุช เมื่อลงพื้นที่แล้ว ก็จะติดตามความคืบหน้ากรณีดังกล่าวจากผู้เกี่ยวข้องด้วยตนเองด้วย เพื่อให้ผู้เสียหายและทุกฝ่ายเกิดความเชื่อมั่น ว่าหนึ่งในความปลอดภัยของสถานศึกษาและเชื่อมั่นว่ารัฐบาลพร้อมอำนวยความปลอดภัยและยุติธรรมให้กับเยาวชน รวมถึงพี่น้องประชาชน ในทุกพื้นที่
วันศุกร์ที่ 28 ตุลาคม 2565
รฟม. มอบโล่รางวัลและใบประกาศเกียรติบัตร รางวัลการบริหารจัดการด้านความปลอดภัย อาชีวอนามัยและสภาพแวดล้อมในการทำงาน และรางวัลเจ้าหน้าที่ความปลอดภัยในการทำงานดีเด่น ประจำปี 2565
...
นายถนอม รัตนเศรษฐ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้มอบโล่รางวัลและใบประกาศเกียรติบัตร รางวัลการบริหารจัดการด้านความปลอดภัย อาชีวอนามัยและสภาพแวดล้อมในการทำงาน และเจ้าหน้าที่ความปลอดภัยในการทำงานดีเด่น ประจำปี 2565 ให้แก่ผู้รับจ้างก่อสร้างโครงการรถไฟฟ้าที่มีผลการปฏิบัติงานด้านความปลอดภัยเป็นอย่างดี ในปี 2565 โดยมอบรางวัลดีเด่น ด้านการบริหารจัดการด้านความปลอดภัย อาชีวอนามัยและสภาพแวดล้อมในการทำงาน จำนวน 3 รางวัล ให้แก่ กิจการ
ร่วมค้า CKSTสัญญาที่ 1 บริษัท อิตาเลียนไทย ดีเวล๊อปเมนต์ จำกัด (มหาชน)สัญญาที่ 3 และกิจการร่วมค้า CKSTสัญญาที่ 5 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
และ มอบรางวัลดีเด่น เจ้าหน้าที่ความปลอดภัยในการทำงานระดับหัวหน้าหน่วยงานความปลอดภัย จำนวน 3 รางวัล ให้แก่ นายกันธร กาญจนาภา กิจการร่วมค้า CKST สัญญาที่ 1นายพิคิด วาโยพัด บริษัท อิตาเลียนไทย ดีเวล๊อปเมนต์ จำกัด (มหาชน) สัญญาที่ 3 และนายเอกลักข์ เวชกุล กิจการร่วมค้า CKST สัญญาที่ 5 โครงการรถไฟฟ้าสายสีส้มฯ
นอกจากนี้ ยังได้มอบรางวัลชมเชย เจ้าหน้าที่ความปลอดภัยในการทำงาน ระดับวิชาชีพ จำนวน 16 รางวัล ให้แก่เจ้าหน้าที่ความปลอดภัยในการทำงานจากโครงการรถไฟฟ้าสายสีส้ม ฯ และเจ้าหน้าที่ความปลอดภัยในการทำงานจากโครงการรถไฟฟ้าสายสีชมพู ช่วงแคราย - มีนบุรี
ทั้งนี้เพื่อเป็นการส่งเสริมให้มีการดำเนินการด้านความปลอดภัยในงานก่อสร้างโครงการรถไฟฟ้าด้วยความเอาใจใส่ คำนึงถึงคุณภาพชีวิตที่ดีของประชาชน ชุมชนและสังคม และรักษามาตรฐานให้ดียิ่งขึ้นไป ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 18 ตุลาคม 2565
"ปลัดกระทรวงยุติธรรมร่วมเป็นผู้อภิปรายในงาน HCCH Asia Pacific Week Manila 2022"
"ปลัดกระทรวงยุติธรรมร่วมเป็นผู้อภิปรายในงาน HCCH Asia Pacific Week Manila 2022"
วันที่ 18 ตุลาคม​ 2565 เวลา 13.30 น. นางพงษ์สวาท กายอรุณสุทธิ์ ปลัดกระทรวงยุติธรรม ร่วมอภิปรายในงาน HCCH Asia Pacific Week Manila 2022 ซึ่งมีกำหนดจัดขึ้นระหว่างวันที่ 18-20 ตุลาคม​ 2565 ณ กรุงมะนิลา ประเทศฟิลิปปินส์ ในรูปแบบผสม โดยปลัดกระทรวงยุติธรรมได้บรรยายผ่านวิดีทัศน์บันทึกล่วงหน้า (Pre-recorded VDO) ใน Session 1 - The Benefits of Membership and Key Conventions หัวข้อ "Thailand and the HCCH - From Membership towards the Regional Unification of the Private International Law" กล่าวถึงพัฒนาการ ความสำเร็จ และแผนการขับเคลื่อนการเข้าเป็นภาคีอนุสัญญาหลักของ HCCH ฉบับอื่น ๆ ของประเทศไทย
นอกจากนี้ ยังมีผู้อภิปรายอีก 4 ท่าน ได้แก่ Professor Elizabeth Aguiling-Pangalangan ศาสตราจารย์ประจำวิทยาลัยกฎหมายแห่งมหาวิทยาลัยฟิลิปปินส์ / Dr. Christophe Bernasconi เลขาธิการ HCCH /Ambassador J. Eduardo Malaya เอกอัครราชทูตฟิลิปปินส์ประจำกรุงเฮก Ms. Solongoo Bayarsaikhan ผู้ช่วยรัฐมนตรีว่าการกระทรวงยุติธรรมและกิจการภายในแห่งประเทศมองโกเลีย และ Prof. Yun Zhao ผู้แทน HCCH Regional Office for Asia and the Pacific ร่วมแลกเปลี่ยนภาพรวม ทิศทางและผลการดำเนินงานตามอนุสัญญาหลัก HCCH ในประเทศภาคพื้นเอเชียแปซิฟิก
สำหรับงาน HCCH Asia Pacific Week Manila 2022 นี้ จัดขึ้นโดยร่วมมือระหว่างรัฐบาลฟิลิปปินส์และที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคล (Hague Conference on Private International Law: HCCH) กำหนดหัวข้อการประชุมในปี 2022 คือ "Enabling cross-border cooperation in the region and beyond" มี วัตถุประสงค์เพื่อเป็นเวทีแลกเปลี่ยนความเห็นและประสบการณ์เกี่ยวกับอนุสัญญาหลักของ HCCH ฉบับต่าง ๆ จากประเทศสมาชิกในภูมิภาคเอเชียแปซิฟิก รวมถึงหารือเกี่ยวกับโครงการและแผนงานด้านกฎหมายระหว่างประเทศแผนกคดีบุคคลในระยะต่อไป ครอบคลุมมิติตั้งแต่เรื่องการฟ้องร้องคดีระหว่างประเทศและความร่วมมือทางกฎหมาย กฎหมายครอบครัวและกฎหมายเกี่ยวกับการคุ้มครองเด็กระหว่างประเทศ กฎหมายการค้า ดิจิทัล และการเงิน เป็นต้น โดยมีผู้พิพากษา นักการทูต นักวิชาการ และผู้ปฏิบัติงานด้านกฎหมายระหว่างประเทศแผนกคดีบุคคลทั้งภาครัฐและเอกชน เข้าร่วมประมาณ 200 คน
วันอังคารที่ 1 พฤศจิกายน 2565
ธ.ก.ส. จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57
ธ.ก.ส. จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57 วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้า จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57 เพื่อเพิ่มช่องทางการจำหน่ายสินค้า สร้างอาชีพ สร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดี วิถีชุมชน” ในโอกาสครบรอบวันสถาปนา ธ.ก.ส. ก้าวสู่ปีที่ 57 ตั้งแต่วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สำนักงานใหญ่ กรุงเทพมหานคร เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจำหน่ายสินค้า อันเป็นการเพิ่มโอกาสในการสร้างอาชีพ เสริมรายได้ และผู้บริโภคได้รับสินค้าคุณภาพดีมีมาตรฐานในราคาย่อมเยาว์ โดยในครั้งนี้มีบูธจำหน่ายสินค้าเกรดพรีเมียมกว่า 60 ร้านค้า เช่น อะโวคาโด้สดและมันญี่ปุ่นจากจังหวัดเพชรบูรณ์ บ้าบิ่นมะพร้าวอ่อนจากจังหวัดนครสวรรค์ เมนูปูนาจากจังหวัดสุพรรณบุรี โยเกิร์ตมัลเบอร์รีจากจังหวัดนครปฐม ผลิตภัณฑ์อาหารทะเลแปรรูปจากจังหวัดพังงา พุดดิ้งมะพร้าวน้ำหอมจากจังหวัดสมุทรสงคราม ทุเรียนทอดจากจังหวัดระยอง รวมถึงผลิตภัณฑ์ที่ได้รับมาตรฐาน A-Product ไม่ว่าจะเป็น น้ำตาลมะพร้าวแบบผง เครื่องดื่มกล้วยผงสำเร็จรูป ผลิตภัณฑ์จากน้ำผึ้ง น้ำมังคุด และผ้าคลุมไหล่ใยกล้วย เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีจากผู้ผลิตสู่ผู้บริโภคโดยตรงในงานตลาดนัดของดี วิถีชุมชน เพื่อเป็นกำลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อต่อยอดโอกาสทางธุรกิจของภาคเกษตรไทยไปไกลสู่ระดับสากล
วันจันทร์ที่ 19 กันยายน 2565
กระทรวงพาณิชย์ส่งเสริม ”ธุรกิจคาร์บอนต่ำ” จัดหลักสูตรประเมิน “Carbon footprint”
กระทรวงพาณิชย์ส่งเสริม ”ธุรกิจคาร์บอนต่ำ” จัดหลักสูตรประเมิน “Carbon footprint”
วันที่ 19 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ติดตามการขับเคลื่อนยุทธศาสตร์ด้านการสร้างขีดความสามารถทางการแข่งขันการค้าระหว่างประเทศของไทย ที่มุ่งเน้นพัฒนาศักยภาพผู้ประกอบการในการสร้างมูลค่าเพิ่มให้กับสินค้าและบริการ รวมถึงตอบโจทย์เมกะเทรนด์โลกด้านสิ่งแวดล้อม “การทำธุรกิจคาร์บอนต่ำ” ซึ่งทางกรมส่งเสริมการค้าระหว่างประเทศ (DITP) กระทรวงพาณิชย์ ได้กำหนดแผนดำเนินการให้ความรู้และฝึกอบรมเชิงปฏิบัติการ ด้าน “Carbon footprint” ทุกภูมิภาค
ทั้งนี้ การจัดอบรมในพื้นที่ภาคกลางและภาคเหนือที่ผ่านมา ได้รับผลตอบรับเป็นอย่างดี โดยเป็นความร่วมมือกับสถาบันการศึกษา มุ่งเน้นการยกระดับผู้ประกอบการไทยเตรียมความพร้อมด้านการค้า สร้างการรับรู้ให้กับผู้ประกอบการเข้าใจถึงความสำคัญและประโยชน์ของการดำเนินธุรกิจภายใต้แนวคิด BCG Economy Model และธุรกิจแบบคาร์บอนต่ำ มุ่งสู่ธุรกิจที่เป็นมิตรต่อสิ่งแวดล้อมและยั่งยืน สอดคล้องกับเป้าหมายการพัฒนาที่ยั่งยืนของสหประชาชาติ (Sustainable Development Goals : SDGs) ในการขับเคลื่อนเศรษฐกิจของประเทศ
นางสาวรัชดา กล่าวว่า รัฐบาลมุ่งส่งเสริมให้ผู้ประกอบการไทยตระหนักถึงความสำคัญของการดำเนินธุรกิจที่เป็นมิตรต่อสิ่งแวดล้อม เพราะนอกจากจะเป็นกระแสโลกแล้ว ยังเป็นการสร้างจุดแข็งทางการตลาดของสินค้า รวมถึงได้ร่วมกันเป็นส่วนหนึ่งของการพัฒนาที่ยั่งยืนด้วย โดย นายจุรินทร์ ได้ให้นโยบายว่า ความรู้จากการอบรมในเรื่องดังกล่าวต้องสามารถสร้างมูลค่าทางธุรกิจได้จริง ซึ่งผู้ประกอบการที่เข้าอบรมสามารถนำพื้นฐานองค์ความรู้ไปต่อยอดในกระบวนการผลิตของตนเองในการประเมิน Carbon footprint ของผลิตภัณฑ์ และมีโอกาสเข้าสู่การรับคำปรึกษาเชิงลึกจากผู้เชี่ยวชาญด้านการดำเนินธุรกิจแบบคาร์บอนต่ำด้วย ผู้สนใจข้อมูลเพิ่มเติม สามารถติดต่อกรมส่งเสริมการค้าระหว่างประเทศ (DITP) กระทรวงพาณิชย์ www.ditp.go.th สายตรงการค้าระหว่างประเทศโทร. 1169
........................
วันอังคารที่ 18 ตุลาคม 2565
ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทำงานด้วยตนเอง สำหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พำนักระยะยาว
ครม.เห็นชอบให้ยกเว้นการแสดงใบรับรองแพทย์และการต้องมารับใบอนุญาตทำงานด้วยตนเอง สำหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พำนักระยะยาว(long-term resident visa) หรือ LTR Visa
วันที่ 18 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบเรื่องการยกเว้นการแสดงใบรับรองแพทย์และการต้องมารับใบอนุญาตทำงานที่นายทะเบียนออกให้ด้วยตนเอง สำหรับคนต่างด้าวที่ได้รับการตรวจลงตราประเภทคนอยู่ชั่วคราวเป็นกรณีพิเศษ ประเภทผู้พำนักระยะยาว(long-term resident visa) หรือ LTR Visa ที่ต้องการขออนุญาตทำงานในราชอาณาจักร เพื่อเป็นการอำนวยความสะดวกและลดขั้นตอนติดต่อกับหน่วยงานภาครัฐให้กับคนต่างด้าวที่ประสงค์เข้ามาลงทุนหรืออยู่อาศัยในประเทศไทย เป็นการตอบสนองต่อมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทยของรัฐบาล
ทั้งนี้กระทรวงแรงงานจะออกร่างประกาศ ที่จะกำหนดให้คนต่างด้าวและผู้ติดตามซึ่งเป็นคู่สมรสที่ชอบด้วยกฎหมาย ซึ่งได้รับการตรวจลงตราประเภทคนอยู่ชั่วคราวเป็นกรณีพิเศษประเภทผู้พำนักระยะยาว(LTR Visa) ตามประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย ลงวันที่ 25 พฤษภาคม 2565 ที่จะขออนุญาตทำงานในราชอาณาจักร ได้รับการยกเว้นการแสดงใบรับรองแพทย์และการต้องมารับใบอนุญาตทำงานที่นายทะเบียนออกให้ด้วยตนเอง
วันศุกร์ที่ 23 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 16 - 22 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 16 - 22 กันยายน 2565 พบการกระทำผิด จำนวน 450 คดี คิดเป็นเงินค่าปรับ 8.60 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 16 - 22 กันยายน 2565) พบว่ามีการกระทำผิด จำนวน 450 คดี คิดเป็นเงินค่าปรับ 8.60 ล้านบาท โดยแยกเป็น สุรา จำนวน 223 คดี ค่าปรับ 1.72 ล้านบาท ยาสูบ จำนวน 187 คดี ค่าปรับ 5.34 ล้านบาท ไพ่ จำนวน 6 คดี ค่าปรับ 0.03 ล้านบาท น้ำมันและผลิตภัณฑ์น้ำมัน จำนวน 8 คดี ค่าปรับ 0.11 ล้านบาท น้ำหอม จำนวน 2 คดี ค่าปรับ 0.02 ล้านบาท รถจักรยานยนต์ จำนวน 14 คดี ค่าปรับ 0.54 ล้านบาท และสินค้าอื่น ๆ จำนวน 10 คดี ค่าปรับ 0.84 ล้านบาท โดยมีของกลางแยกเป็นสุรา จำนวน 2,070.960 ลิตร ยาสูบ จำนวน 16,897 ซอง ไพ่ จำนวน 131 สำรับ น้ำมันและผลิตภัณฑ์น้ำมัน จำนวน 6,931.000 ลิตร น้ำหอม จำนวน 115 ขวด รถจักรยานยนต์ จำนวน 19 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 22 กันยายน 2565 พบว่ามีการกระทำผิด จำนวน 26,737 คดี คิดเป็นเงินค่าปรับ 483.19 ล้านบาท โดยแยกเป็น สุรา จำนวน 14,528 คดี ค่าปรับ 125.66 ล้านบาท ยาสูบ จำนวน 9,085 คดี ค่าปรับ 245.25 ล้านบาท ไพ่ จำนวน 395 คดี ค่าปรับ 4.00 ล้านบาท น้ำมันและผลิตภัณฑ์น้ำมัน จำนวน 870 คดี ค่าปรับ 29.60 ล้านบาท น้ำหอม จำนวน 107 คดี ค่าปรับ 10.30 ล้านบาท รถจักรยานยนต์ จำนวน 1,097 คดี ค่าปรับ จำนวน 27.11 ล้านบาท และสินค้าอื่น ๆ จำนวน 655 คดี ค่าปรับ 41.27 ล้านบาท โดยมีของกลางแยกเป็นน้ำสุรา จำนวน 460,702.498 ลิตร ยาสูบ จำนวน 3,381,812 ซอง ไพ่ จำนวน 23,146 สำรับ น้ำมันและผลิตภัณฑ์น้ำมัน จำนวน 1,042,663.000 ลิตร น้ำหอม จำนวน 303,047 ขวด รถจักรยานยนต์ จำนวน 1,411 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/862-2565-16-22-2565-42
วันพฤหัสบดีที่ 20 ตุลาคม 2565
รองปลัด สธ. เผย เหตุการณ์แผ่นดินไหวในเชียงใหม่ และลำพูน ไม่มีสถานบริการตามแนวรอยเลื่อนได้รับผลกระทบ
รองปลัดกระทรวงสาธารณสุข เผย เหตุการณ์แผ่นดินไหวในจ.เชียงใหม่ และ จ.ลำพูน สถานบริการตามแนวรอยเลื่อน 164 แห่งไม่ได้รับผลกระทบ ยังสามารถเปิดให้บริการได้ตามปกติ กำชับให้เฝ้าระวังและติดตามสถานการณ์อย่างใกล้ชิด
รองปลัดกระทรวงสาธารณสุข เผย เหตุการณ์แผ่นดินไหวในจ.เชียงใหม่ และ จ.ลำพูน สถานบริการตามแนวรอยเลื่อน 164 แห่งไม่ได้รับผลกระทบ ยังสามารถเปิดให้บริการได้ตามปกติ กำชับให้เฝ้าระวังและติดตามสถานการณ์อย่างใกล้ชิด เร่งสำรวจโครงสร้างอาคาร ซักซ้อมแผนเผชิญเหตุแผ่นดินไหว และจัดทีมหน่วยแพทย์เคลื่อนที่เร็วให้การดูแลประชาชน หากเกิดสถานการณ์รุนแรง
วันนี้ (20 ตุลาคม 2565) นายแพทย์ยงยศ ธรรมวุฒิ รักษาราชการแทนรองปลัดกระทรวงสาธารณสุข เปิดเผยถึงเหตุการณ์แผ่นดินไหวที่จังหวัดเชียงใหม่และจังหวัดลำพูน ว่า ได้รับรายงานเบื้องต้นว่าเกิดแผ่นดินไหววันนี้ เวลา 04.36 น. จุดศูนย์กลางอยู่บริเวณตำบลแม่คือ อำเภอดอยสะเก็ด จังหวัดเชียงใหม่ มีขนาด 4.1 ความลึก 2 กิโลเมตร ทำให้หลายพื้นที่ในจังหวัดเชียงใหม่ และลำพูน ได้รับความรู้สึกสั่นไหว มีสถานบริการของกระทรวงสาธารณสุขมีความเสี่ยงเนื่องจากตั้งอยู่ตามแนวรอยเลื่อนทั้งหมด 164 แห่ง แบ่งเป็น สสจ. 1 แห่ง สสอ. 11 แห่ง รพช. 11 แห่ง และรพ.สต. 141 แห่ง ซึ่งขณะนี้ไม่มีสถานบริการใดได้รับผลกระทบ สามารถเปิดให้บริการได้ตามปกติ
ทั้งนี้ ได้กำชับให้สถานบริการทุกแห่งเฝ้าระวังติดตามสถานการณ์การเกิดแผ่นดินไหวอย่างใกล้ชิด และประสานทีมวิศวกรของกรมสนับสนุนบริการสุขภาพประจำศูนย์เขตในภูมิภาคสำรวจจุดเสี่ยงโครงสร้างอาคารเพื่อให้เกิดความปลอดภัย ซักซ้อมแผนเผชิญเหตุแผ่นดินไหว แผนอพยพผู้ป่วย และจัดเตรียมพื้นที่อพยพที่ปลอดภัย พร้อมทั้งเตรียมทีมหน่วยแพทย์เคลื่อนเร็วให้การดูแลประชาชน หากเกิดสถานการณ์รุนแรง
************************************************** 20 ตุลาคม 2565
วันพุธที่ 14 กันยายน 2565
รัฐบาลแสดงความเสียใจต่อครอบครัวผู้เสียชีวิตและบาดเจ็บ กรณีจ่าสิบเอก พกปืนยิงเจ้าหน้าที่เสียชีวิตและบาดเจ็บภายในวิทยาลัยกองทัพบก
รัฐบาลแสดงความเสียใจต่อครอบครัวผู้เสียชีวิตและบาดเจ็บ กรณีจ่าสิบเอก พกปืนยิงเจ้าหน้าที่เสียชีวิตและบาดเจ็บภายในวิทยาลัยกองทัพบก
วันที่ 14 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลแสดงความเสียใจต่อครอบครัวผู้เสียชีวิต กรณีจ่าสิบเอก ยงยุทธ มังกรกิม ตำแหน่งเสมียน วิทยาลัยการทัพบก อายุ 59 ปี ได้พกอาวุธปืนไม่ทราบชนิด เข้ามาในพื้นที่วิทยาลัยการทัพบก ถนนเทอดดำริ เขตดุสิต กรุงเทพมหานคร และได้ใช้อาวุธปืนยิงเจ้าหน้าที่ทหาร ซึ่งกำลังปฏิบัติงานอยู่ในสำนักงาน เป็นเหตุให้นายทหารเสียชีวิต 2 นาย และมีผู้ได้รับบาดเจ็บ 1 นาย โดยผู้บาดเจ็บได้ถูกนำส่งเข้ารับการรักษาพยาบาล ณ โรงพยาบาลพระมงกุฎเกล้าแล้ว
นายอนุชาฯ กล่าวว่า จากรายงานล่าสุด สามารถจับกุม จ่าสิบเอก ยงยุทธฯ ผู้ก่อเหตุได้แล้ว ขณะนี้ส่งตัวเข้าสู่กระบวนการทางกฎหมาย สำหรับสาเหตุและแรงจูงใจในการก่อเหตุอยู่ในระหว่างการตรวจสอบข้อเท็จจริง เบื้องต้นหน่วยต้นสังกัดให้ข้อมูลว่า อาจจะเกิดจากความเครียดและปัญหาทางสุขภาพ ทั้งนี้ หน่วยต้นสังกัดได้รายงานให้กองทัพบกรับทราบแล้ว
“รัฐบาลโดยกระทรวงกลาโหม และจากข้อสั่งการของพลเอก ประยุทธ์ จันทร์โอชา รมต.ว่าการกระทรวงกลาโหมได้มอบหมายให้หน่วยงานที่เกี่ยวข้องดูแลรักษาผู้บาดเจ็บให้อย่างดีที่สุด และดำเนินการเกี่ยวกับการจัดการศพของผู้เสียชีวิตตามระเบียบราชการ รวมทั้ง ให้เร่งดำเนินการสืบสวนสอบสวนทางคดี เพื่อหาสาเหตุแรงจูงใจในการก่อเหตุ พร้อมเน้นย้ำให้ผู้บังคับบัญชาเอาใจใส่ดูแลผู้ใต้บังคับบัญชา คอยสอบถามความเป็นอยู่ กำชับเรื่องมาตรการรักษาความปลอดภัยของหน่วยงานให้ปฏิบัติงานตามมาตรอย่างเคร่งครัด” นายอนุชาฯ กล่าว
วันศุกร์ที่ 4 พฤศจิกายน 2565
สมาคมสถาบันการเงินของรัฐ พร้อมพัฒนาระบบเครื่อง CDM ให้รองรับการยืนยันตัวตนด้วยรหัส OTP ตั้งแต่ 1 มิ.ย. 66 เป็นต้นไป
สถาบันการเงินของรัฐทุกแห่งที่มีบริการผ่านเครื่องรับฝากอัตโนมัติ (CDM) มีความพร้อมในการพัฒนาระบบเครื่อง CDM ให้สามารถรองรับบริการยืนยันตัวตนให้แก่ผู้ฝากเงินผ่านเครื่อง CDM สามารถกรอกหมายเลขประจำตัวประชาชน และเบอร์โทรศัพท์มือถือเพื่อรับรหัส OTP
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) กล่าวว่า สถาบันการเงินของรัฐทุกแห่งที่มีบริการผ่านเครื่องรับฝากอัตโนมัติ (CDM) มีความพร้อมในการพัฒนาระบบเครื่อง CDM ให้สามารถรองรับบริการยืนยันตัวตนให้แก่ผู้ฝากเงินผ่านเครื่อง CDM สามารถกรอกหมายเลขประจำตัวประชาชน และเบอร์โทรศัพท์มือถือเพื่อรับรหัส OTP (One Time Password) โดยไม่มีค่าใช้จ่ายเพิ่มเติม และนำไปกรอกยืนยันตัวตนบนหน้าจอเครื่อง CDM ก่อนทำธุรกรรมฝากเงิน ตั้งแต่วันที่ 1 มิถุนายน 2566 เป็นต้นไป พร้อมร่วมกันพิจารณาแนวทางการอื่น ๆ ในการยืนยันตัวตนเพิ่มเติมในการปฏิบัติตามมาตรการด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย เพื่อให้ลูกค้าประชาชนได้รับความสะดวกและความปลอดภัยในการใช้บริการ และมีทางเลือกในการยืนยันตัวตนให้กับประชาชนที่ไม่มีบัตรเดบิต บัตรเครดิต หรือบัตร ATM สามารถทำรายการฝากเงินที่เครื่องรับฝากเงิน CDM ได้ต่อไป
ทั้งนี้ เพื่อให้เป็นไปตามที่สำนักงานป้องกันและปราบปรามการฟอกเงิน (ป.ป.ง.) ธนาคารแห่งประเทศไทย (ธปท.) และสมาคมธนาคารไทย ที่มีข้อสรุปร่วมกันให้เพิ่มทางเลือกและอำนวยความสะดวกให้กับประชาชนในการปฏิบัติตามมาตรการด้านการป้องกันและปราบปรามการฟอกเงินฯ ที่กำหนดให้การทำธุรกรรมทางการเงิน เช่น ฝากเงินผ่านเครื่อง CDM ต้องมีการแสดงตนโดยใช้บัตรเดบิต บัตรเครดิต หรือบัตร ATM ของผู้ทำธุรกรรม เป็นต้น เพื่อให้มีความปลอดภัยตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
วันอังคารที่ 27 กันยายน 2565
รัฐบาลจัดมหกรรมร่วมใจแก้หนี้ บรรเทาภาระหนี้แก่ประชาชนต่อเนื่อง
วันจันทร์ที่ 27 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้สินภาคประชาชนอย่างต่อเนื่อง โดยจัดโครงการมหกรรมร่วมใจแก้หนี้
เปิดช่องทางเจรจาไกล่เกลี่ยหนี้สินครอบคลุมทั้งสินเชื่อที่อยู่อาศัย บัตรเครดิต สินเชื่อส่วนบุคคล
สินเชื่อเช่าซื้อรถ นาโนไฟแนนซ์ สินเชื่อกับบรรษัทบริหารสินทรัพย์
และสินเชื่อทุกประเภทของสถาบันการเงินเฉพาะกิจ แบ่งเป็น ระยะที่ 1 ไกล่เกลี่ยหนี้ผ่านระบบออนไลน์
ระยะที่ 2จัดมหกรรมสัญจรทั่วประเทศเพื่อให้ความรู้ทางการเงินและเปิดโอกาสให้ประชาชนที่มีความจำเป็นเข้าถึงแหล่ง
เงินทุนจากสถาบันการเงินของรัฐ ผู้สนใจเข้าร่วมโครงการลงทะเบียนได้ทางเว็บไซต์ www.bot.or.th
หรือสถาบันการเงินที่เป็นเจ้าหนี้ ตั้งแต่วันนี้(26 ก.ย.) – 30 พ.ย.65สอบถามเพิ่มเติมได้ที่ฝ่ายคุ้มครองผู้ใช้บริการทางการเงิน โทร. 1213
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 10 ตุลาคม 2565
พม. ลุยเปิดศูนย์ช่วยเหลือสังคมเพิ่มอีก 2 ตำบล ที่ จ.พิษณุโลก ช่วยแก้ปัญหาความยากจนแบบพุ่งเป้า
พม. ลุยเปิดศูนย์ช่วยเหลือสังคมเพิ่มอีก 2 ตำบล ที่ จ.พิษณุโลก ช่วยแก้ปัญหาความยากจนแบบพุ่งเป้า
เมื่อวัน 7 ต.ค. 65เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบหมายให้ นายกันตพงศ์ รังษีสว่าง ผู้ตรวจราชการกระทรวงการพัฒนาสังคมและความมั่นคงของมนุษย์ ลงพื้นที่จังหวัดพิษณุโลก เพื่อเป็นประธานในพิธีเปิดศูนย์ช่วยเหลือสังคมตำบลชาติตระการ ณ องค์การบริหารส่วนตำบลชาติตระการ อำเภอชาติตระการ และศูนย์ช่วยเหลือสังคมเทศบาลตำบลป่าแดง อำเภอชาติตระการ โดยมี คณะผู้บริหารกระทรวง พม. นายพิศิษฐ์ กิจบุญอนันต์ รองผู้ว่าราชการจังหวัดพิษณุโลก ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) เข้าร่วมงาน
นายกันตพงศ์ กล่าวว่า กระทรวง พม. ได้ขับเคลื่อนการจัดตั้งศูนย์ช่วยเหลือสังคมตำบลในทุกจังหวัดทั่วประเทศ ด้วยการพัฒนาและยกระดับกลไกการพัฒนาสังคมในระดับพื้นที่ เพื่อให้เป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สำหรับประชาชนทุกช่วยวัย โดยเฉพาะกลุ่มเปราะบางในพื้นที่ตั้งแต่เด็ก เยาวชน ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคม ด้วยการบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายในพื้นที่ เป็นการอำนวยความสะดวกให้ประชาชนได้สามารถเข้าถึงสวัสดิการสังคมอย่างทั่วถึงและเป็นธรรม โดยไม่ทิ้งใครไว้ข้างหลังตามนโยบายของรัฐบาล อีกทั้งมีการใช้สมุดพกครัวเรือนเพื่อลงทะเบียนครัวเรือนกลุ่มเปราะบางสำหรับการแก้ปัญหาความยากจนแบบพุ่งเป้า และการลงทะเบียนเข้าร่วมโครงการลงทะเบียนเพื่อสวัสดิการแห่งรัฐ ปี 2565
นายกันตพงศ์ กล่าวเพิ่มเติมว่า สำหรับจังหวัดพิษณุโลก กระทรวง พม. ได้ขับเคลื่อนการจัดตั้งศูนย์ช่วยเหลือสังคมตำบลอย่างต่อเนื่อง เพื่อให้ความช่วยเหลือประชาชนและกลุ่มเปราะบางอย่างครอบคลุมในทุกพื้นที่ ซึ่งวันนี้ นอกจากมีการเปิดศูนย์ช่วยเหลือสังคมตำบลชาติตระการและเทศบาลตำบลป่าแดงแล้ว ยังได้มอบความช่วยเหลือต่างๆ ตามภารกิจของกระทรวง พม. ได้แก่ มอบประกาศนียบัตรแก่อาสาสมัครพัฒนาสังคมและความมั่นคงของมนุษย์ (อพม.) เข้มแข็ง จำนวน 10 ราย มอบเงินสนับสนุนโครงการบ้านพอเพียง ประจำปี 2565 สำหรับประชาชนผู้มีรายได้น้อย จำนวน 5 หลัง และมอบถุงยังชีพช่วยเหลือครัวเรือนเปราะบาง จำนวน 160 ครัวเรือน
วันพุธที่ 12 ตุลาคม 2565
ผู้ว่าฯ นนท์ สั่งการด่วน เร่งสูบน้ำจากสวนทุเรียน ด้านเทศบาลตำลบางสีทอง พร้อมให้ความช่วยเหลือเยียวยาผู้ประสบภัยตามระเบียบทันที
ผู้ว่าฯ นนท์ สั่งการด่วน เร่งสูบน้ำจากสวนทุเรียน ด้านเทศบาลตำลบางสีทอง พร้อมให้ความช่วยเหลือเยียวยาผู้ประสบภัยตามระเบียบทันที
วันนี้ (12 ต.ค. 65) นายสุธี ทองแย้ม ผู้ว่าราชการจังหวัดนนทบุรี เปิดเผยว่า จากกรณีชาวสวน ‘ทุเรียนนนท์’ ได้รับผลกระทบจากน้ำท่วมนานกว่า 2 อาทิตย์ โดยไม่ได้รับช่วยเหลือจากภาครัฐ ตามที่ปรากฏในข่าวออนไลน์นั้น จังหวัดนนทบุรีได้มอบหมายให้นายกร พันธุเสน หัวหน้าสำนักงานป้องกันและบรรเทาสาธารณภัยจังหวัดนนทบุรี พร้อมด้วยเจ้าหน้าที่สำนักงานเกษตรจังหวัดนนทบุรี ปลัดอำเภอบางกรวย ผู้บริหารเทศบาลตำบลบางสีทอง กำนันตำบลบางสีทอง ผู้ใหญ่บ้านหมู่ 4 ตำบลบางสีทอง และเจ้าหน้าที่ที่เกี่ยวข้อง ร่วมลงพื้นที่ติดตามและให้ความช่วยเหลือเกษตรกรชาวสวนในพื้นที่ หมู่ 4 ตำบลบางสีทอง อำเภอบางกรวย จังหวัดนนทบุรีแล้ว
นายสุธี ทองแย้ม ผู้ว่าราชการจังหวัดนนทบุรี กล่าวต่อว่า ภาพรวมจังหวัดนนทบุรี มีสถานการณ์น้ำท่วมในพื้นที่ 5 อำเภอ ได้แก่ อำเภอเมืองนนทบุรี บางบัวทอง บางกรวย บางใหญ่ และอำเภอปากเกร็ด จำนวน 42 ตำบล 268 หมู่บ้าน ประชาชนได้รับความเสียหายประมาณ 110,562 ครัวเรือน จากการตรวจสอบพื้นที่ดังกล่าว พบว่า สถานการณ์น้ำท่วมขังเกิดจากน้ำในคลองบางสีทองเอ่อล้น เข้าท่วมพื้นที่เพาะปลูกสวนผลไม้ ขนาดเนื้อที่ 2 งาน (200 ตารางวา) โดยในพื้นที่ดังกล่าว ปลูกผลไม้ ได้แก่ มังคุด ทุเรียน และกล้วย โดยระดับน้ำในคลองบางสีทองยังคงมีปริมาณสูง เนื่องจากการปล่อยน้ำจากแม่น้ำเจ้าพระยาในปริมาณสูงเกิน 3,000 ลูกบาศก์เมตรต่อวินาที ประกอบกับสภาวะน้ำทะเลหนุนสูง ส่งผลให้น้ำเอ่อล้นเข้าพื้นที่สวนผลไม้ เบื้องต้นทางเทศบาลตำบลบางสีทอง เร่งดำเนินการระบายน้ำออกจากในพื้นที่แล้ว และได้มอบหมายให้ติดตามเฝ้าระวังสถานการณ์อย่างต่อเนื่อง โดยระบายน้ำออกไปยังประตูระบายน้ำคลองบางไผ่ และประตูระบายน้ำวัดท่า นอกจากนี้ ยังทราบว่า เกษตรกรชาวสวนรายดังกล่าว ได้ขึ้นทะเบียนเกษตรกรไว้กับเกษตรอำเภอแล้วเมื่อช่วงก่อนการเกิดภัยน้ำท่วม ซึ่งสามารถเร่งดำเนินการให้ความช่วยเหลือตามระเบียบกฎหมายได้ทันที ภายหลังสถานการณ์คลี่คลาย
"ขณะนี้ จังหวัดนนทบุรีได้ประกาศพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) ในพื้นที่อำเภอบางกรวย หมู่ที่ 4 ตำบลบางสีทอง อำเภอบางกรวย จังหวัดนนทบุรี เพื่อให้หน่วยงานภาครัฐ และท้องถิ่นสามารถดำเนินการตามระเบียบกฎหมายที่เกี่ยวข้อง ในการให้ความช่วยเหลือประชาชนผู้ประสบภัยไว้แล้ว ทั้งนี้ เกษตรอำเภอบางกรวยจะดำเนินการตรวจสอบผลกระทบ บริเวณพื้นที่ดังกล่าวหลังน้ำลด เพื่อให้ความช่วยเหลือต่อไป และจะดำเนินการสำรวจสวนผลไม้บริเวณพื้นที่หมู่ 4 และพื้นที่ประสบสาธารณภัยให้ครบทั้งหมด หากพี่น้องประชาชนยังไม่ได้รับการช่วยเหลือ หรือได้รับผลกระทบเพิ่มเติมซึ่งต้องการความช่วยเหลือ ขอให้แจ้งเจ้าหน้าที่ในพื้นที่ หรือ สามารถโทรศัพท์ได้ที่สายด่วนนิรภัย 1784 ได้ฟรี ตลอด 24 ชั่วโมง เพื่อเจ้าหน้าที่จะได้เร่งประสานงานและให้ความช่วยเหลือได้อย่างทันท่วงที” ผู้ว่าราชการจังหวัดนนทบุรี กล่าว
วันศุกร์ที่ 16 กันยายน 2565
ปิดประชุมวิชาการ สธ.ปี 2565 มอบรางวัลผลงานวิชาการดีเด่น 88 รางวัล ช่วยพัฒนาระบบสุขภาพ
รองปลัดกระทรวงสาธารณสุข ปิดงานประชุมวิชาการกระทรวงสาธารณสุข ประจำปี 2565 พร้อมมอบรางวัลผลงานวิชาการดีเด่น 88 รางวัล บูธนิทรรศการ 10 รางวัล งานวิจัย R2R 44 รางวัล ส่วนผลงานวิชาการระดับยอดเยี่ยมจะพิจารณาและประกาศตัดสินในปีหน้า
รองปลัดกระทรวงสาธารณสุข ปิดงานประชุมวิชาการกระทรวงสาธารณสุข ประจำปี 2565พร้อมมอบรางวัลผลงานวิชาการดีเด่น 88 รางวัล บูธนิทรรศการ 10 รางวัล งานวิจัยR2R 44 รางวัล ส่วนผลงานวิชาการระดับยอดเยี่ยมจะพิจารณาและประกาศตัดสินในปีหน้า เผยการจัดประชุมวิชาการช่วยพัฒนาองค์ความรู้และนวัตกรรมนำไปสู่การปรับใช้ในการปฏิบัติงาน พัฒนาประสิทธิภาพงานสาธารณสุขให้ก้าวหน้าต่อเนื่อง
วันนี้ (16 กันยายน 2565) ที่ศูนย์ประชุมนานาชาติ ฉลองศิริราชสมบัติครบ 60 ปีมหาวิทยาลัยสงขลานครินทร์ จ.สงขลานพ.ธงชัย เลิศวิไลรัตนพงศ์ รองปลัดกระทรวงสาธารณสุข เป็นประธานพิธีปิดงานมหกรรมจัดการความรู้จากบทเรียนโควิด 19 และการประชุมวิชาการกระทรวงสาธารณสุข ประจำปี 2565 “การพัฒนาระบบสุขภาพที่ยั่งยืน หลังวิกฤตการณ์โควิด 19” ซึ่งจัดขึ้นระหว่างวันที่ 14-16 กันยายน 2565 พร้อมมอบรางวัลผลงานวิชาการและนวัตกรรม รางวัลบูธนิทรรศการ รางวัล R2R ดีเด่น และรางวัลผลงานวิชาการดีเด่นกระทรวงสาธารณสุข ประจำปี 2565
นพ.ธงชัย กล่าวว่า งานประชุมวิชาการกระทรวงสาธารณสุขเป็นช่องทางสำคัญที่ช่วยกระตุ้น ส่งเสริม และพัฒนาบุคลากรสาธารณสุขทุกสาขาวิชาชีพ ให้ได้มีโอกาสนำความรู้ใหม่ๆ จากการศึกษาค้นคว้าวิจัยมาเผยแพร่สู่เวทีสาธารณะ เปิดโอกาสให้บุคลากรทางการแพทย์และสาธารณสุข ทั้งส่วนกลางและส่วนภูมิภาคได้มีโอกาสพบปะแลกเปลี่ยนเรียนรู้ความคิดเห็นและประสบการณ์ เกิดองค์ความรู้และนวัตกรรมที่ทันสมัย เป็นประโยชน์ นำไปสู่การพัฒนาและสร้างเครือข่ายทางวิชาการ นอกจากนี้ ยังได้ความรู้จากผู้ทรงคุณวุฒิที่มาบรรยาย อภิปรายทางวิชาการ นำไปปรับใช้ในการปฏิบัติงาน พัฒนาตนเองและหน่วยงานเพื่อให้เกิดการเปลี่ยนแปลงด้านสาธารณสุขที่มีประสิทธิภาพ ทั้งนี้ ขอแสดงความยินดีและชื่นชมกับผู้ที่ได้รับรางวัลผลงานวิชาการดีเด่น รางวัลการประกวดบูธนิทรรศการของกรมและเขตสุขภาพ และรางวัลอื่นๆ โดยจะมีการพิจารณาตัดสินผลงานวิชาการระดับยอดเยี่ยมประจำปี 2565 และประกาศผลพร้อมมอบรางวัลในการประชุมวิชาการครั้งถัดไป
ด้าน นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข กล่าวว่า กระทรวงสาธารณสุขจัดประชุมวิชาการเป็นประจำทุกปี โดยมีบุคลากรทางการแพทย์และสาธารณสุขทุกสาขาวิชาชีพ ทั้งภายในและภายนอกสังกัดกระทรวงสาธารณสุข เข้าร่วมประชุมและนำเสนอผลงานวิชาการ โดยปีนี้มีผู้เข้าร่วมประชุมทั้งสิ้น 4,500 คน กิจกรรมประกอบด้วย การบรรยาย/อภิปรายทางวิชาการโดยผู้ทรงคุณวุฒิทั้งภายในและภายนอกกระทรวงสาธารณสุข การจัดมหกรรมการจัดการความรู้และบทเรียนโควิด 19ระดับประเทศ โดยนักวิจัยส่วนกลาง นักวิจัยระดับเขตสุขภาพ ระดับจังหวัด และนักวิจัยR2R ดีเด่น การประกวดผลงานวิชาการ การจัดนิทรรศการของกรมและเขตสุขภาพ
ทั้งนี้ มีผู้นำเสนอผลงานทางวิชาการประเภทวาจา ประเภทโปสเตอร์ และประเภทนวัตกรรมสิ่งประดิษฐ์รวมทั้งสิ้น 816 ผลงาน ได้รับการคัดเลือกเป็นผลงานวิชาการดีเด่นจำนวน 88 รางวัล การประกวดบูธนิทรรศการของกรมและเขตสุขภาพได้รับรางวัลจำนวน 10 รางวัล รางวัลผลงานR2R ดีเด่น ประจำปี 2564 จำนวน 44 รางวัล จากการประเมินความพึงพอใจของผู้เข้าร่วมประชุม พบว่า การบรรยาย/อภิปราย โดยภาพรวมอยู่ในระดับดีมาก ความพึงพอใจในการประกวดผลงานทางวิชาการ ภาพรวมอยู่ในระดับดี
****************************************** 16 กันยายน 2565
วันศุกร์ที่ 16 กันยายน 2565
โฆษกรัฐบาลแจ้งประชาชน ติดตาม “คนละครึ่ง เฟส 5” รอบเก็บตก 3.07 ล้านสิทธิ บัตรสวัสดิการแห่งรัฐลงทะเบียนแล้ว 13,111,355 ราย ยอดใช้จ่ายโครงการรักษาระดับการบริโภคภายในประเทศสะสม
โฆษกรัฐบาลแจ้งประชาชน ติดตาม “คนละครึ่ง เฟส 5” รอบเก็บตก 3.07 ล้านสิทธิ บัตรสวัสดิการแห่งรัฐลงทะเบียนแล้ว 13,111,355 ราย ยอดใช้จ่ายโครงการรักษาระดับการบริโภคภายในประเทศสะสมแล้ว 23,934.5 ล้านบาท
วันที่ 16 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่ากระทรวงการคลังจะมีการพิจารณานำสิทธิประมาณ 3.07 ล้านสิทธิ ที่ผู้ที่ได้รับสิทธิโครงการ “คนละครึ่ง เฟส 5” แต่ไม่ได้ใช้จ่ายครั้งแรกภายในระยะเวลาที่กำหนด กลับมาเปิดโอกาสให้มีการลงทะเบียนอีกรอบ จึงขอเชิญชวนประชาชนที่สนใจจะเข้าร่วมโครงการ ฯ ขอให้ติดตามข่าวสารจากรัฐบาล เพื่อจะได้สมัครเข้าร่วมโครงการ ฯ ได้อีกครั้งหนึ่ง
นายอนุชา ฯ กล่าวต่อไปว่า ยอดรวมการใช้จ่ายภาครัฐและประชาชน ภายใต้ “มาตรการรักษาระดับการบริโภคภายในประเทศ ปี 2565” ข้อมูล ณ วันพฤหัสบดีที่ 15 กันยายน 2565 เวลา 23.00 น. มีผู้ใช้สิทธิ สะสมรวม 36.43 ล้านคน ยอดใช้จ่าย สะสม รวม 23,934.5 ล้านบาท แบ่งเป็น
1. โครงการคนละครึ่ง ระยะที่ 5
มีผู้ใช้สิทธิสะสม 23.40 ล้านคน ยอดใช้จ่ายสะสม 21,338.0 ล้านบาท แบ่งเป็นส่วนที่ประชาชนจ่ายสะสม 10,817.0 ล้านบาท และรัฐร่วมจ่ายสะสม 10,521.0 ล้านบาท
2. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5
มีผู้ใช้สิทธิสะสม 12.15 ล้านคน ยอดใช้จ่ายสะสม 2,422.5 ล้านบาท
3. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิสะสม 874,638 คน ยอดใช้จ่ายสะสม 174.0 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ยังกล่าวว่า สถานะการลงทะเบียนโครงการลงทะเบียนเพื่อสวัสดิการแห่งรัฐ ปี 2565 (15 กันยายน 2565 ณ เวลา 15.00 น.) มีประชาชนลงทะเบียนแล้วทั้งสิ้น 13,111,355 ราย โดยเป็นการลงทะเบียนผ่านเว็บไซต์ 8,373,969 ราย ผ่านหน่วยงานรับลงทะเบียน 4,737,386 ราย ซึ่งยังคงเปิดให้ประชาชนที่คุณสมบัติและสนใจเข้าร่วมโครงการ ฯ จนถึง 19 ตุลาคม 2565
วันจันทร์ที่ 17 ตุลาคม 2565
ครม. อนุมัติร่างกฎกระทรวงฯ “เรือประมงต้องติดตั้งระบบติดตาม” ป้องกันการทำประมงผิดกฎหมาย
.....
ที่ประชุม ครม. (11 ต.ค. 65) อนุมัติหลักการร่างกฎกระทรวง “กำหนดวิธีปฏิบัติของเจ้าของเรือประมง” ที่ใช้สนับสนุนเรือที่ใช้ทำการประมงหรือเรือขนถ่ายสัตว์น้ำ พ.ศ. .... ตามที่ ก.เกษตรและสหกรณ์เสนอ
.
โดยเป็นการแก้ไขร่างกฎกระทรวงฉบับเดิม เนื่องจากมีบทบัญญัติบางประการ “ไม่สอดคล้องกับสภาพการทำการประมง” และการกำหนดหลักเกณฑ์ต่าง ๆ นั้น “ไม่เพียงพอ” ต่อการป้องกันไม่ให้มีการทำการประมงผิดกฎหมาย
.
ทั้งนี้ การปรับปรุงแก้ไขบทบัญญัติเพิ่มเติมดังกล่าว “ไม่ได้เพิ่มภาระ” ให้แก่เจ้าของเรือประมงแต่อย่างใด เนื่องจากเป็นไปตามหลักปฏิบัติเดิมที่เจ้าของเรือต้องดำเนินการให้เป็นไปตามกฎหมายอยู่แล้ว ซึ่งจะช่วยเพิ่มประสิทธิภาพการตรวจสอบ ควบคุม และเฝ้าระวังการทำการประมงที่ผิดกฎหมายจนเกิดผลสัมฤทธิ์ได้โดยเร็ว
.
อ่านเพิ่มเติม คลิกhttps://www.thaigov.go.th/news/contents/details/60333
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 19 กันยายน 2565
รัฐบาลทุ่มงบ 4 พันล้าน ดูแล HIV-เอดส์ พร้อมเปิดช่องทางออนไลน์ให้ปรึกษาฟรี
วันจันทร์ที่ 19 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยวัยรุ่นไทยหลังพบเยาวชนอายุ 15 – 24 ปี
มีแนวโน้มเสี่ยงติดโรคทางเพศสัมพันธ์เพิ่มมากขึ้นอย่างต่อเนื่อง เตรียมงบประมาณ 3,978 ล้านบาทสำหรับปี
2566 เพื่อดำเนินการรักษาและป้องกันการติดเชื้อ HIV และโรคเอดส์ ครอบคลุมการรักษาด้วยยาต้านไวรัส
การตรวจชันสูตรทางห้องปฏิบัติการ และการตรวจไวรัสตับอักเสบซี
พร้อมให้คำปรึกษาเกี่ยวกับโรคติดต่อทางเพศสัมพันธ์ผ่านระบบออนไลน์
โดยประชาชนสามารถใช้บริการได้ที่ไลน์ไอดี @standbyyou และเว็บไซต์ standbyyou.info
เพื่อค้นหาข้อมูลความรู้เกี่ยวกับโรค ทำแบบประเมินความเสี่ยง ขอรับคำปรึกษาจากแพทย์ผู้เชี่ยวชาญ
และขอรับชุดตรวจเชื้อ HIV ด้วยตนเองได้โดยไม่มีค่าใช้จ่าย และข้อมูลจะถูกเก็บเป็นความลับ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 17 ตุลาคม 2565
รัฐบาลเพิ่มประสิทธิภาพระบบจัดการเรื่องร้องทุกข์ช่องทาง 1111 ให้รวดเร็ว ตรวจสอบได้ มีกรอบเวลาแก้ไขชัดเจน
.....
ที่ประชุมครม. (11 ต.ค. 65) เห็นชอบการเพิ่มประสิทธิภาพการดำเนินการเรื่องร้องทุกข์ของสำนักงานปลัดสำนักนายกรัฐมนตรี กับหน่วยงานเครือข่าย (สปน.)
.
1. พัฒนาเพิ่มประสิทธิภาพระบบการจัดการเรื่องราวร้องทุกข์
โดยพัฒนาแพลตฟอร์ม ติดตามผลความคืบหน้า เพื่อให้ประชาชนสามารถติดตามเรื่องด้วยตนเองได้ทุกที่ทุกเวลา และมีระบบประเมินผลความพึงพอใจ โดยประชาชนสามารถประเมินให้กับหน่วยงานได้ทันที
.
รวมถึงจัดทำฐานข้อมูลขับเคลื่อนการจัดตั้งศูนย์รับเรื่องร้องเรียน แบบเบ็ดเสร็จ โดยบูรณาการเชื่อมโยงฐานข้อมูลเรื่องร้องทุกข์ของหน่วยงานราชการ และศูนย์รับเรื่องราวร้องทุกข์ของรัฐบาล 1111
.
2. ด้านกลไกและวิธีการจัดการเรื่องร้องทุกข์
จัดให้มีช่องทางการรับเรื่องร้องทุกข์ เช่น จุดบริการประชาชน1111 / ตู้ ป.ณ.1111 / สายด่วนรัฐบาล 1111 /www.1111.go.th/โมบายแอปพลิเคชัน PSC 1111 และบูรณาการความร่วมมือระดับกระทรวง/กรม จังหวัด รัฐวิสาหกิจ และหน่วยงานอิสระ 330 หน่วยงาน
.
ปรับเปลี่ยนการประสานงานเรื่องร้องทุกข์กับสำนักงานตำรวจแห่งชาติ (ตช.)โดยส่งเรื่องร้องทุกข์ที่อยู่ในหน้าที่และอำนาจของ ตช.ให้สำนักงานจเรตำรวจพิจารณาส่งเรื่องต่อให้กองบัญชาการ/ตำรวจภูธรภาค ดำเนินการและติดตาม เรืองร้องทุกข์เพื่อรายงานผลให้ทราบ
.
กำหนดระยะเวลาแล้วเสร็จของงาน (1) เรื่องร้องเรียนทั่วไป กำหนดเวลาแก้ไขปัญหาให้แล้วเสร็จใน 15 วันทำการ (2) เรื่องร้องเรียนที่มีความยุ่งยากซับซ้อน ยังไม่สามารถกำหนดระยะเวลาได้ชัดเจน (3) กรณีการกำหนดระยะเวลาเป็นภาพรวม เช่น 30 วันทำการ เป็นต้น
.
นอกจากนี้ ยังผลักดันให้เกิดการขยายผลและเชื่อมโยงเครือข่ายด้านการจัดการเรื่องร้องทุกข์ ไปยังระดับภูมิภาคและท้องถิ่น เพื่อให้ปัญหาความเดือดร้อนของประชาชนได้รับการดูแลแก้ไขอย่างครอบคลุมและเป็นธรรม
#ไทยคู่ฟ้า#สื่อสารรัฐบาลไทย
-------------------
วันพุธที่ 12 ตุลาคม 2565
องค์การขนส่งมวลชนกรุงเทพ จัดเดินรถเฉพาะกิจให้บริการฟรี 5 เส้นทาง อำนวยความสะดวกให้กับประชาชน
ร่วมเฝ้าฯ รับเสด็จในพิธีเปิดพระบรมราชานุสาวรีย์ รัชกาลที่ 9 ภายในอุทยานเฉลิมพระเกียรติฯ ในวันที่ 13 ตุลาคม 2565
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดำเนิน ไปทรงเปิดพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ในวันที่ 13 ตุลาคม 2565 เวลา 17.00 น. ณ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เขตดุสิต กรุงเทพมหานคร องค์การขนส่งมวลชนกรุงเทพ (ขสมก.) จึงจัดเดินรถเพื่ออำนวยความสะดวกให้กั[ประชาชน ในการเดินทางไปเฝ้าฯ รับเสด็จ ณ อุทยานเฉลิมพระเกียรติฯ ดังนี้
1. จัดเดินรถโดยสารธรรมดา วิ่งให้บริการฟรี ในเส้นทางเดินรถเฉพาะกิจ จำนวน 5 เส้นทาง ให้บริการ ตั้งแต่เวลา 08.00 - 18.00 น. หรือจนกว่าจะส่งประชาชนออกจากพื้นที่หมด รถคันแรก ออกจากท่าต้นทางเวลา 08.00 น. คันสุดท้าย ออกจากท่าต้นทาง เวลา 16.00 น. โดยจะปล่อยรถโดยสารทุก ๆ 20 นาที โดยมีรายละเอียดเส้นทาง ดังนี้
- เส้นทางที่ 1 อนุสาวรีย์ชัยสมรภูมิ - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 2 สโมสรทหารบก - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 3 สนามศุภชลาศัย - อุทยานเฉลิมพระเกียรติฯ จอดรับ – ส่งบริเวณกรมทางหลวง
- เส้นทางที่ 4 สนามหลวง - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 5 วงเวียนใหญ่ - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
ทั้งนี้ จะมีเจ้าหน้าที่ประจำจุดจอดรับ - ส่ง บริเวณกรมทางหลวง และโรงเรียนราชวินิตมัธยมเพื่อตรวจ ATK ให้กับประชาชน ก่อนเดินทางเข้าอุทยานเฉลิมพระเกียรติฯ
2. จัดรถโดยสารธรรมดา วิ่งรับ - ส่งประชาชน ภายในอุทยานเฉลิมพระเกียรติฯ (วิ่งวน) จำนวน 15 คัน ให้บริการ ตั้งแต่เวลา 10.00 - 18.00 น. หรือจนกว่าประชาชนจะออกจากพื้นที่หมด
วันเสาร์ที่ 24 กันยายน 2565
ครม. อนุมัติร่างนโยบายฯ “ความมั่นคงปลอดภัยไซเบอร์ ปี 65 - 70” รับมือภัยคุกคามทางไซเบอร์ทุกมิติ เสริมเศรษฐกิจไทยให้มั่นคง
.....
ที่ประชุม ครม. (20 ก.ย. 65) เห็นชอบร่างนโยบายและแผนปฏิบัติการว่าด้วยความมั่นคงปลอดภัยไซเบอร์ พ.ศ. 2565 - 2570 ซึ่งการจัดทำร่างนโยบายดังกล่าวจะส่งผลให้บริการที่สำคัญของไทยมีความมั่นคงปลอดภัยทางไซเบอร์ทุกมิติ ตามเป้ายุทธศาสตร์ 4 ด้าน ดังนี้
.
• สร้างขีดความสามารถในการรักษาความมั่นคงปลอดภัยไซเบอร์ด้านบุคลากร องค์ความรู้ และเทคโนโลยีที่จะนำไปสู่การพัฒนาผลิตภัณฑ์ด้านความมั่นคงปลอดภัยไซเบอร์ที่เป็นนวัตกรรมของประเทศ
• บูรณาการความร่วมมือทุกภาคส่วนทั้งภายในประเทศและระหว่างประเทศ เพื่อเตรียมพร้อมรับมือภัยต่าง ๆ
• สร้างบริการภาครัฐและโครงสร้างพื้นฐานสำคัญทางสารสนเทศให้มีความมั่นคงปลอดภัย
• สร้างศักยภาพของหน่วยงานระดับชาติให้มีคุณภาพและมาตรฐาน เพื่อให้การบริหารจัดการด้านความมั่นคงปลอดภัยไซเบอร์เป็นไปอย่างมีประสิทธิภาพ
.
ทั้งนี้ ตัวชี้วัดความปลอดภัยไซเบอร์ระดับโลก เมื่อปี 63 (Global Cybersecurity Index 2020) พบว่าประเทศไทยมีค่าชี้วัดรวม 86.50 อยู่อันดับ 9 ของภูมิภาคเอเชียแปซิฟิก และมีค่าตัวชี้วัด “ด้านมาตรการทางกฎหมาย” ซึ่งเป็นจุดแข็งของประเทศ ที่ 19.11 คะแนน
.
ประโยชน์ที่คาดว่าจะได้รับหลังจากที่นโยบายและแผนปฏิบัติการฯ นำไปบังคับใช้ จะก่อให้เกิดเสถียรภาพความมั่นคงทางไซเบอร์ ที่จะส่งผลต่อระบบเศรษฐกิจของประเทศที่มั่นคงยิ่งขึ้น
#ไทยคู่ฟ้า#ร่วมต้านโควิด19
-------------------
วันจันทร์ที่ 5 กันยายน 2565
ปลัดวธ. เยี่ยมชมการสาธิต และจำหน่ายผลิตภัณฑ์วัฒนธรรมไทย (CPOT) ในงานสืบสานตำนานแห่ธุงพญานาคศิลปะลุ่มน้ำโขง “เทศกาลแห่งศรัทธา” บึงกาฬ
ปลัดวธ. เยี่ยมชมการสาธิต และจำหน่ายผลิตภัณฑ์วัฒนธรรมไทย (CPOT) ในงานสืบสานตำนานแห่ธุงพญานาคศิลปะลุ่มน้ำโขง “เทศกาลแห่งศรัทธา” บึงกาฬ
นางยุพา ทวีวัฒนะกิจบวร ปลัดกระทรวงวัฒนธรรม (ปลัดวธ.) เยี่ยมชมการสาธิต และจำหน่ายผลิตภัณฑ์วัฒนธรรมไทย (CPOT) “ตลาดวัฒนธรรมร่วมสมัย” ทั้งตลาดบกและตลาดน้ำ กิจกรรมของดีของเด่นอำเภอ กิจกรรมสาธิตผลิตภัณฑ์อาหาร ผลิตภัณฑ์จากผ้า ในงานสืบสานตำนานแห่ธุงพญานาคศิลปะลุ่มน้ำโขง “เทศกาลแห่งศรัทธา” เมื่อเร็วๆนี้ โดยมีนายนฤชา โฆษาศิวิไลซ์ รองผู้ว่าราชการจังหวัดบึงกาฬ นายโกวิท ผกามาศ ผู้อำนวยการสำนักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายสุทธิพงษ์ สุริยะ ผู้ก่อตั้งพิพิธภัณฑ์ชุมชนมีชีวิต ผู้บริหาร วัฒนธรรมจังหวัดในพื้นที่ภาคตะวันออกเฉียงเหนือ และเครือข่ายวัฒนธรรมเข้าร่วม ณ บริเวณองค์การบริหารส่วนตำบลหนองพันทา ตำบลหนองพันทา อำเภอโซ่พิสัย จังหวัดบึงกาฬ
วันพุธที่ 7 กันยายน 2565
รองปลัดกระทรวงดิจิทัลฯ ร่วมงาน “Digital Transformation 2022” บรรยายหัวข้อ “PDPA Basic Human Rights in Digital World”
รองปลัดกระทรวงดิจิทัลฯ ร่วมงาน “Digital Transformation 2022” บรรยายหัวข้อ “PDPA Basic Human Rights in Digital World”
เมื่อวันที่ 6 กันยายน 2565 ดร.เวทางค์ พ่วงทรัพย์ รองปลัดกระทรวงดิจิทัลฯ ปฎิบัติหน้าที่ เลขาธิการคณะกรรมการคุ้มครองข้อมูลส่วนบุคคล ร่วมงาน“Digital Transformation 2022” โดยเป็นวิทยากรบรรยายในหัวข้อ “PDPA Basic Human Rights in Digital World” จัดโดย มหาวิทยาลัยขอนแก่น
การบรรยาย มีวัตถุประสงค์ เพื่อเสริมสร้างความรู้ความเข้าใจเกี่ยวกับสาระสำคัญของ พ.ร.บ. คุ้มครองข้อมูลส่วนบุคคลฯ (PDPA) โดยเฉพาะในประเด็น ความสัมพันธ์ของ PDPA กับรัฐธรรมนูญ สิทธิขั้นพื้นฐานของประชาชน และโลกในยุคดิจิทัล รวมทั้งแนวทางปฏิบัติเพื่อให้เป็นไปตามข้อกำหนดใน PDPA และได้มีการตอบข้อซักถาม
*************************